Уладзімір Гусакоў падкрэсліў, што галоўным крытэрыем эфектыўнасці работы навукі стаў яе ўклад у эканоміку. Так, за апошнія пяць гадоў у Беларусі рэалізавана каля 7,5 тыс. дагавораў з рознымі заказчыкамі на стварэнне навукова-тэхнічнай прадукцыі і больш як 1,7 тыс. міжнародных праектаў, дагавораў і грантаў. Акрамя таго, падрыхтавана больш за 1 тыс. інавацыйных праектаў для розных сфер гаспадаркі нашай краіны. На кожны рубель бюджэтных сродкаў атрымана 48 рублёў ад рэалізацыі навукаёмістай прадукцыі- адзначыў старшыня Прэзідыума НАН Беларусі. 